Sooronbay Jeenbekovning inauguratsiyasiga xorijiy davlat rahbarlari taklif etilmaydi

Qirg‘izistonning saylangan prezidenti Sooronbay Jeenbekovning inauguratsiya marosimiga xorijiy davlat rahbarlari taklif etilmaydi. Bu haqda prezident apparati rahbari Almaz Usenov ma’lum qildi, deya xabar beradi K-News.

Uning aytishicha, bunday qaror “dunyo amaliyotidan kelib chiqib” qabul qilindi. Marosimga Qirg‘izistondagi barcha chet el davlatlari elchilari taklif etiladi.
Sooronbay Jeenbekovning inauguratsiyasi 24-noyabrga belgilangan. U 15-oktabrda bo‘lib o‘tgan prezidentlik saylovlarida 54 foizdan oshiq ovoz to‘plab, g‘olib chiqdi.
Amaldagi prezident Almazbek Atambayevning vakolatlari 1-dekabrda oxiriga yetadi. 15-noyabr kuni uning yakuniy matbuot anjumani berishi ko‘zda tutilgan.